da da tr da da da da da da da da da da da da da de da da de da da da es da en en es da sv da es da da da es da da da es da nb da es da da da en da da da da da da da de da da da da da da da en da da en en da en sv id en da en sv en fr ru ru da en
Fortællinger - PART OF A STORY
Und dig selv en god fortælling og et sjældent nærvær
Læn dig tilbage og tag på rejse i tid og sted. I Marias mundtlige fortællinger, oplever og sanser du historien, som om du var der selv.
Fiktive og historiske personer kommer til live og fortællingerne tilføjer nye dimensioner til din forståelse af livet.
Maria fortæller for alle over 7 år.
I foreninger, i byens rum, på skoler, biblioteker, festivaler, teatre, caféer og i din dagligstue.
– Faktisk fortæller hun lige dér, hvor du gerne vil høre en god historie.
Så nemt er det.
Kontakt Maria for at høre nærmere om pris og mulighederne for at få hende ud og fortælle en historie, som passer til lige netop jeres arrangement.
Kontakt Maria for at høre nærmere om pris og mulighederne for at få hende ud og fortælle en historie, som passer til lige netop jeres arrangement.
Frihed i Oprørets Tid
Dette er historien om en Manuela Sáenz. I 1820ʼerne gik hun imod samfundets normer for at kæmpe for drømmen om et frit Spansk Amerika. Med mod, indsigt og passion satte hun alt ind for at løsrive kontinentet fra kolonimagten. Baseret på virkelige begivenheder, er dette en historie, der sætter sig i hukommelsen, mættet af erotik, sanselighed, og vilje til kamp.
En humoristisk fortælling om at komme på glatis og have en hemmelig passion, der bare ikke passer ind i ens selvforståelse. Som i slet, slet ikke. Men hvis ingen andre ved det, går det vel nok?
Længsel, jagt og inspiration.
Tangoens rytme er en historie baseret på Carlos Gardels liv. Han er den bedst sælgende latinamerikanske kunstner til dato og ophavsmand til tangomusikken, som vi kender den i dag. Latin Amerikas svar på Elvis. Historien tager os med fra Toulouse, hvor Car
For frihed og lighed
Humoristisk, tankevækkende og debatskabende
En fortælling om tre generationers syn på og erfaringer med kampen for kvinders rettigheder i samfundet og i hjemmet. Fra Eva der kæmper for valgretten i 1915 til hendes datter, der er den perfekte husmoder, til Evas oldebarn, der opdager at kampen for ligestilling ikke er ovre endnu.
Ræk mig din hånd
En fortælling om billedhuggeren Anne Marie Carl-Nielsen og hendes mand komponisten Carl Nielsen. De lever spændt ud mellem kunsten og kærligheden. Han bliver alene tilbage med børnene, mens hun rejser bort i måneder for at udføre sin kunst til perfektion. Hun vil ikke opgive sin kunst, han vil ikke opgive hende. Særversion af forestillingen med musik af Carl Nielsen, arrangeret for guitar og tværfløjte af og med Mikkel Egelund Nielsen på guitar og med Karolina Leedo  på tværfløjte. Særversions varighed: 80 minutter
“Jeg kan ikke leve med løgnen længere.” Han læste ordene flere gange. Clara var forsvundet, og det korte brev var al forklaring han havde fået. Men hvilken løgn talte hun om? Hvilken løgn kunne være så stor, at hun ikke kunne dele den med ham, hendes mand og bedste ven? Forestillingen sætter spørgsmålstegn ved identitetens byggeklodser og kærlighedens grænser.
Krydret med soundtrack og egne digte.
En autobiografisk fortælling om rejsen fra den store, rene kærlighed til det komplette bedrag. Og hvad der siden skete… En ærlig og usentimental fortælling om at elske, hade, tvivle og tilgive. En kærlighedens utopi og dystopi, og det midt imellem.
Når Maria fortæller for børn og unge skaber det nærvær og relationer. Det giver rum for samtaler, undren, latter og gys. Hendes repertoire spænder vidt fra sigøjnereventyr over eventyr fra Amazonas jungle til nordiske folkeeventyr.
Hun sørger altid for at tilpasse fortællingerne til målgruppen, både i forhold til alder, men også i forhold til den dynamik der er i gruppen på dagen. ​
Oplev for eksempel fortællingerne om
Dengang Gefion IKKE gjorde som Odin sagde
Hvordan Kong Knud blev hellig
De klassiske eventyr i ny fortolkning
Fra Rapunzel til Askepot, fra H.C. Andersen til 1001 nats eventyr. Altid lige nu og her.
Fyldt med forvandlinger og magi. Trolde og hekse. Uretfærdige konger, onde dronninger, forældreløse børn, misundelige søskende, drager, og søde dyr.
Og naturligvis ender det hele lykkeligt til sidst.
Målgruppe: fra 6 år
Med folkeeventyrene bliver der i den grad mulighed for at tale om alle de vilde emner; forbudt kærlighed, incest, vold, mord, barnløshed, transkønnethed, men også om mod og hvordan man kommer gennem det som er svært for at blive til det man ønsker.